IT PAGALBOS TARNYBOS PRIEŽIŪROS IR PLĖTROS PASLAUGŲ TECHNINĖ SPECIFIKACIJA

I. BENDRA INFORMACIJA APIE PIRKIMO OBJEKTĄ

1. Finansų ministerijos pagalbos tarnybos informacinė sistema (toliau – FM pagalbos tarnyba) yra vidaus administravimo informacinė sistema. FM pagalbos tarnybos valdytoja ir tvarkytoja – Lietuvos Respublikos finansų ministerija (toliau – Finansų ministerija arba Užsakovas).
2. FM pagalbos tarnyba sukurta Ivanti Neurons for ITSM[footnoteRef:1] programinės įrangos pagrindu. FM pagalbos tarnybos programinė įranga standartiškai gali automatizuoti ne mažiau kaip šias IT paslaugų teikimo praktikas/procesus atitinkančius ITIL v4 arba lygiavertes metodologijas ir standartus: Incidentų valdymo (angl. Incident Management), Užklausų valdymo (angl. Request Fulfillment), Problemų valdymo (angl. Problem Management), Keitimų valdymo (angl. Change Management), Konfigūracijų valdymo (angl. Service Asset and Configuration Management), Finansų valdymo (angl. Finance Management), Prieinamumo valdymo (angl. Availavility Management), Diegimų valdymo (angl. Release and Deployment Management), Paslaugų katalogo valdymo (angl. Service Catalog Management), Paslaugų portfelio valdymo (angl. Service Portfolio Management), Paslaugų teikimo lygio valdymo (angl. Service Level Management), Žinių valdymo (angl.  Knowledge Management). [1:  https://www.ivanti.com/products/service-manager] 

3. FM pagalbos tarnyboje yra įdiegti ir Finansų ministerijos poreikiams pritaikyti šie paslaugų teikimo procesai:
3.1. Užklausų valdymo (įskaitant incidentų valdymą) procesas (panaudojus Incidentų valdymo objektą);
3.2. „Vadovo lango“ (informacijos valdymo ir stebėsenos) procesas;
3.3. Saugos incidentų valdymo procesas.
4. Kiekvienas konkretus FM pagalbos tarnybos proceso įdiegimas realizuotas trijose FM pagalbos tarnybos aplinkose: 
4.1. kūrimo aplinkoje, skirtoje procesų kūrimui, konfigūravimui ir pakeitimų rengimui;
4.2. testavimo aplinkoje, skirtoje procesų ir jų pakeitimų testavimui prieš diegimą į produkcinę aplinką;
4.3.  produkcinėje (gamybinėje) aplinkoje, skirtoje procesų vykdymui ir naudotojų darbui.
5. Saugos incidentų valdymo procesas yra realizuotas skirtingoje infrastruktūroje negu kiti paslaugų teikimo procesai, ir turi skirtingas kūrimo, testavimo ir produkcinę (gamybinę) aplinkas.
6. FM pagalbos tarnybos funkcinę struktūrą sudaro:
6.1. Naudotojų pagalbos ir aptarnavimo posistemis:
6.1.1. Incidentų ir užklausų valdymo modulis, skirtas:
6.1.1.1. incidentų registravimui, apskaitai ir valdymui;
6.1.1.2. paslaugų užklausų administravimui;
6.1.1.3. vidinių užduočių valdymui;
6.1.1.4. išorinių užduočių valdymui.
6.1.2. Veiklos stebėsenos ir ataskaitų modulis, kuris turi ,,Vadovo langą“ ir skirtas:
6.1.2.1. stebėti incidentų, paslaugų užklausų, problemų, pakeitimų ir kitų procesų vykdymo eigą;
6.1.2.2. analizuoti sistemos naudotojų veiklą ir procesų vykdymo rodiklius;
6.1.2.3. stebėti paslaugų lygio susitarimų (SLA) vykdymą;
6.1.2.4. identifikuoti procesų vykdymo sutrikimus, vėlavimus ir kitus nukrypimus;
6.1.2.5. rengti standartines ir individualias veiklos ataskaitas;
6.1.2.6. teikti suvestinius duomenis vadovams;
6.1.2.7. užtikrinti duomenų, reikalingų veiklos kontrolei, auditui ir sprendimų priėmimui, prieinamumą.
6.1.3. Administravimo ir konfigūracijų modulis, skirtas:
6.1.3.1. registruoti, administruoti ir valdyti FM pagalbos tarnybos naudotojus bei jų grupes, suteikti, keisti ir panaikinti naudotojų prieigos teises pagal priskirtus vaidmenis;
6.1.3.2. administruoti naudotojų autentifikavimo ir autorizavimo mechanizmus;
6.1.3.3. konfigūruoti sistemos procesus, darbo eigas, verslo taisykles, valdyti sistemos parametrus ir nustatymus;
6.1.3.4. kurti ir administruoti duomenų formas, laukus, klasifikatorius ir kitus sistemos objektus;
6.1.3.5. administruoti pranešimų, perspėjimų ir automatizuotų veiksmų konfigūracijas;
6.1.3.6. užtikrinti sistemos veikimo, saugumo ir konfigūracijų vientisumo kontrolę;
6.1.3.7. sudaryti sąlygas sistemos priežiūrai, atnaujinimui ir tobulinimui. 
6.1.4. Paslaugų katalogo komponentas, skirtas paslaugų katalogo valdymui;
6.1.5. Žinių bazės komponentas, skirtas kaupti, tvarkyti, saugoti ir teikti informaciją apie informacinės sistemos veikimą, standartinius incidentų sprendimo būdus, paslaugų teikimo procedūras, naudotojų instrukcijas, dažniausiai užduodamus klausimus bei kitą informaciją, reikalingą efektyviam informacinės sistemos administravimui ir naudojimui.
6.1.6. Integracijų komponentas, skirtas duomenų mainams su kitomis informacinėmis sistemomis, katalogų tarnybomis, el. pašto sistemomis ir kitais organizacijos informacinių technologijų sprendimais.
6.1.7. Dirbtinio intelekto (DI) ir automatizavimo komponentas, skirtas siūlyti sprendimus remiantis žinių bazės duomenimis, vykdyti automatizuotas darbo eigas.
6.2. Kibernetinių incidentų valdymo posistemis (toliau – KIVS):
6.2.1. Kibernetinių incidentų valdymo modulis;
6.2.2. KIVS veiklos stebėsenos, ataskaitų ir rodiklių modulis;
6.2.3. KIVS administravimo ir konfigūracijų modulis.
6.3. Integracijos su:
6.3.1. Active Directory (toliau – AD):
6.3.1.1. Finansų ministerijos AD;
6.3.1.2. Viešojo sektoriaus apskaitos ir ataskaitų konsolidavimo informacinės sistemos   AD;
6.3.1.3. Valstybės biudžeto, apskaitos ir mokėjimų sistemos AD.
6.3.2. Valstybės biudžeto, apskaitos ir mokėjimų sistemos Valstybės iždo konsoliduoto sąskaitų valdymo posistemiu;
6.6.7. Strateginio valdymo informacine sistema; 
6.6.8. Europos Sąjungos struktūrinės paramos kompiuterinės informacinės valdymo ir priežiūros sistema.Nacionalinio kibernetinio saugumo centro Kibernetinio saugumo informacine sistema (KSIS) 
7. Finansų ministerija šiuo viešuoju pirkimu siekia įsigyti FM pagalbos tarnybos priežiūros ir plėtros paslaugas (toliau kartu – Paslaugos).
8. Paslaugų teikimo laikotarpis – 36 mėn. nuo sutarties įsigaliojimo dienos  arba kol bus išnaudota visa šiam pirkimui numatyta maksimali sutarties vertė, priklausomai nuo to, kas baigsis anksčiau. 
9. Preliminari Paslaugų apimtis sutarties galiojimo laikotarpiu – apie 1200 Paslaugų teikimo darbo valandų. Paslaugos užsakomos pagal poreikį. Finansų ministerija neįsipareigoja įsigyti viso preliminaraus Paslaugų teikimo darbo valandų kiekio.
10. Paslaugos teikiamos Finansų ministerijos darbo valandomis: darbo dienomis nuo aštuntos valandos (8.00 val.) iki septynioliktos valandos (17.00 val.) – pirmadieniais, antradieniais, trečiadieniais bei ketvirtadieniais ir nuo aštuntos valandos (8.00 val.) iki penkioliktos valandos ir keturiasdešimt penkių minučių (15.45 val.) – penktadieniais. Darbo dienos trukmė prieš šventines dienas – viena valanda trumpiau.

II. REIKALAVIMAI PASLAUGOMS

11. FM pagalbos tarnybos priežiūros paslaugos apima:
11.1. FM pagalbos tarnybos funkcinių galimybių (šiuo metu veikiančių ir būsimų, sukurtų Paslaugų teikimo metu) tinkamo veikimo užtikrinimas;
11.2.  FM pagalbos tarnybos veikimo klaidų taisymas;
11.3.  pagalbos teikimas:
11.3.1. atkuriant FM pagalbos tarnybos veikimą dėl įvykusio sutrikimo, kai pagal pobūdį sutrikimai nėra garantinės priežiūros objektas, ar kitais FM pagalbos tarnybos veikimo sutrikimo atvejais;
11.3.2. analizuojant FM pagalbos tarnybos funkcines galimybes dėl FM pagalbos tarnybos naudojimo metu pastebėtų klaidų dėl neteisingo FM pagalbos tarnybos funkcinių galimybių ar informacijos (duomenų) apdorojimo procesų veikimo;
11.4. Paslaugų teikėjo sukurtos ir FM pagalbos tarnybos veikimui naudojamos programinės įrangos išeitinio programinio kodo bei jo pakeitimų perdavimą Finansų ministerijai, išskyrus atvejus, kai toks perdavimas pažeistų trečiųjų asmenų intelektinės nuosavybės teises arba prieštarautų taikomoms licencijavimo sąlygoms;
11.5. FM pagalbos tarnyboje įdiegtų procesų aprašų ir (ar) kitų su FM pagalbos tarnybos priežiūros veiklų atlikimu susijusių FM pagalbos tarnybos dokumentų atnaujinimas;
11.6.  Finansų ministerijos darbuotojų konsultavimas FM pagalbos tarnybos veikimo klausimais.
12.  FM pagalbos tarnybos plėtros paslaugos apima:
12.1. FM pagalbos tarnybos naujų funkcionalumų projektavimą, konfigūravimą, programavimą, dokumentavimą, diegimą, Finansų ministerijos atsakingų specialistų apmokymą dirbti su įdiegtais funkcionalumais;
12.2. FM pagalbos tarnybos esamų ir papildomų funkcinių galimybių, susijusių su teisės aktų pasikeitimais, naudotojų poreikiais, technologiniais pokyčiais ar kt., tobulinimą ar įgyvendinimą.
13. Paslaugos teikiamos vadovaujantis ITIL (angl. Information Technology Infrastructure Library) procesų gerąja praktika. Visi kuriami ar modifikuojami funkcionalumai turi būti kuriami laikantis OWASP Secure Coding Principles arba lygiaverčių saugios programinės įrangos kūrimo principų.
14. Pagrindinis Paslaugų teikėjo ir Užsakovo bendradarbiavimo, paslaugų užsakymų, incidentų, prašymų, priežiūros ir plėtros darbų valdymo kanalas yra Užsakovo naudojama FM pagalbos tarnyba (Service Desk). Visi su Sutarties vykdymu susiję prašymai ir užduotys registruojami bei administruojami šioje sistemoje. Detali paslaugų teikimo, užduočių registravimo, prioritetų nustatymo, derinimo, vykdymo ir atsiskaitymo tvarka nustatoma FM pagalbos tarnybos Paslaugų teikimo reglamente (toliau – Reglamentas).
15. Priežiūros (garantinės priežiūros) paslaugos teikiamos Paslaugų teikėjui per FM pagalbos tarnybą gavus iš Finansų ministerijos poreikį (užklausą) tokiai paslaugai. Detalūs Priežiūros (garantinės priežiūros) paslaugų teikimo principai bus nustatyti Reglamente.
16. Plėtros paslaugos turi būti teikiamos Paslaugų teikėjui iš Finansų ministerijos gavus Paslaugų teikimo užsakymą, kurio preliminari forma nustatyta šios techninės specifikacijos 1 priede, ir su Finansų ministerija suderinus Paslaugų teikimo apimtį ir terminus. Užsakymo forma gali būti tikslinama Reglamente.
17.  Paslaugų teikėjas turi detalizuoti ir su Finansų ministerija suderinti planuojamų atlikti veiksmų teikiant plėtros paslaugas įgyvendinimo aprašymą, pateikiant laiko sąnaudų pagrindimą bei įgyvendinimo terminą per Finansų ministerijos prašomą Paslaugų teikimo užsakyme nurodytą laikotarpį.
18. FM pagalbos tarnybos veikimo klaidų tipai:
18.1. kritinė klaida – techninės, loginės, sintaksės, žmogiška ar duomenų klaida, kuri sutrikdo FM pagalbos tarnybos veikimą ir (ar) pasiekiamumą, kai negalima atlikti svarbiausių veiksmų FM pagalbos tarnyboje ir (ar) negalima užtikrinti FM pagalbos tarnybos veiklos.;
18.2. klaida – techninė, loginė, sintaksės, žmogiška ar duomenų klaida, kuri nesutrikdo FM pagalbos tarnybos veikimo ir (ar) pasiekiamumo, tačiau FM pagalbos tarnybos veikla neatitinka nustatytų reikalavimų;
18.3.  netikslumas – smulki techninė, loginė, sintaksės, žmogiška ar duomenų klaida, kuri nesutrikdo FM pagalbos tarnybos veikimo ir (ar) pasiekiamumo ir netrukdo atlikti svarbiausių veiksmų FM pagalbos tarnyboje, tačiau neatitinka nustatytų reikalavimų, gerosios praktikos ar kokybės standartų ir gali turėti įtakos naudotojo patirčiai.
19. Sprendimą, kokio tipo klaida yra nustatyta, priima Finansų ministerija suderinusi su Paslaugų teikėju, Reglamente nustatyta tvarka.
20. Paslaugų teikėjas privalo laikytis šių Paslaugų lygio reikalavimų (SLA):
20.1.  Kritinės klaidos atveju Paslaugų teikėjas privalo pradėti incidento nagrinėjimą ne vėliau kaip per 1 darbo valandą nuo pranešimo gavimo, atkurti FM pagalbos tarnybos veikimą ne vėliau kaip per 8 darbo valandas nuo pranešimo gavimo ir ne vėliau kaip per 2 darbo dienas nuo pranešimo gavimo galutinai pašalinti klaidą arba įdiegti laikiną sprendimą, užtikrinantį visų būtinų funkcijų vykdymą;
20.2. Klaidos atveju Paslaugų teikėjas privalo pradėti incidento nagrinėjimą ne vėliau kaip per 1 darbo dieną nuo pranešimo gavimo, o nustatytą klaidą visiškai pašalinti ne vėliau kaip per 10 darbo dienų nuo pranešimo gavimo. Jeigu dėl klaidos yra sutrikdomas sistemos funkcionalumas, Paslaugų teikėjas privalo užtikrinti funkcionalumo atkūrimą arba laikiną sprendimą ne vėliau kaip per 5 darbo dienas nuo pranešimo gavimo.
20.3. Netikslumo atveju Paslaugų teikėjas privalo pradėti pranešimo nagrinėjimą ne vėliau kaip per 3 darbo dienas nuo pranešimo gavimo ir pašalinti nustatytą netikslumą ne vėliau kaip per 20 darbo dienų nuo pranešimo gavimo arba artimiausio planinio FM pagalbos tarnybos programinės įrangos atnaujinimo metu, jeigu tokį sprendimą raštu suderina su Užsakovu.
21. Plėtros paslaugų teikimo užsakymai įgyvendinami vadovaujantis šiais Paslaugų teikimo principais:
21.1. Finansų ministerija, teikdama Paslaugų teikimo užsakymą, Paslaugų teikimo užsakymo srityje „Aktuali užsakymo suderinimo data“ nurodo terminą iki kada turėtų būti gautas užsakymo realizavimo aprašymas (projektavimo dokumentas), o Paslaugų teikimo užsakymo srityje „Aktuali užsakymo realizavimo data“, – nurodo datą iki kada Paslaugų teikėjas turi realizuoti užsakymą. 
21.2. Paslaugų teikėjas kartu su realizuotu užsakymu turi pateikti ir realizuoto užsakymo vidinio testavimo rezultatus, įskaitant testavimo scenarijus. 
21.3. Paslaugų teikėjas pateikia realizuotus užsakymus iki Paslaugų teikimo užsakymo srityje „Aktuali užsakymo realizavimo data“ nurodytos datos (įskaitytinai).
21.4. Finansų ministerijos atliekamo Paslaugų teikėjo realizuoto užsakymo testavimo ar vertinimo metu pastebėtų trūkumų pašalinimo terminas turi būti ne ilgesnis kaip 3 darbo dienos.
21.5. Finansų ministerija dėl objektyvių priežasčių gali (tačiau neprivalo) prailginti atitinkamo užsakymo ar jo dalies realizavimo terminus.
21.6.  Paslaugų teikimo užsakymo Užsakovo dalyje aprašoma užsakymo esmė: 
21.6.1.  papildomas FM pagalbos tarnybos funkcinės galimybės poreikis;
21.6.2. poreikis atlikti FM pagalbos tarnybos esamų ir papildomų funkcinių galimybių, susijusių su teisės aktų pasikeitimais, naudotojų poreikiais, technologiniais pokyčiais ar kt., tobulinimą ar įgyvendinimą; 
21.6.3. poreikis atlikti FM pagalbos tarnybos naujų funkcionalumų projektavimą, konfigūravimą, programavimą, dokumentavimą, diegimą, Finansų ministerijos atsakingų specialistų apmokymą dirbti su įdiegtais funkcionalumais, FM pagalbos tarnybos naujai sukurto funkcionalumo nustatytų trūkumų taisymą garantiniu laikotarpiu ir (ar) kt.
21.7.  Finansų ministerija Paslaugų teikimo užsakyme taip pat nurodo FM pagalbos tarnybos posistemį, modulį ir užpildo kitus Paslaugų teikimo užsakymo formoje Užsakovui pildyti numatytus laukus.
21.8.  Paslaugų teikėjas, gavęs Paslaugų teikimo užsakymą, įvertina reikalingo realizuoti užsakymo apimtį, techninius, funkcinius, saugumo, kokybės ir kt. reikalavimus ir Paslaugų teikimo užsakymo Paslaugų teikėjo dalyje pateikia:
21.8.1. užsakymo realizavimo aprašymą (projektavimo dokumentą);
21.8.2. argumentus dėl užsakymo realizavimo termino, jeigu užsakymas negalėtų būti realizuotas iki Užsakovo nurodytos datos;
21.8.3. Paslaugų teikimo užsakymo Paslaugų teikėjo dalies srityje „Numatomos laiko sąnaudos (val.) pagal Užsakymo realizavimo etapus“ užsakymo realizavimo trukmės įvertinimą valandomis, išskaidant užsakymo realizavimą į FM pagalbos tarnybos priežiūros ar plėtros veikloms aktualius etapus ir jiems įgyvendinti numatomas laiko sąnaudas (valandomis), pavyzdžiui, FM pagalbos tarnybos esamų funkcinių galimybių, susijusių su teisės aktų pasikeitimais, naudotojų poreikiais, technologiniais pokyčių užsakymo realizavimo atveju išskaidant į projektavimo, konfigūravimo, programavimo, testavimo (įskaitant Reglamente Finansų ministerijos nurodytos formos testavimo ataskaitos rengimą ir pateikimą), reikiamos dokumentacijos parengimo ar pakeitimo etapus.
21.8.4. srityje „Aktuali užsakymo realizavimo data“ nurodo realizuotų pakeitimų pateikimo Užsakovui planuojamą datą, srityje ,,Numeris Užduočių valdymo sistemoje ir (arba) nuoroda“, įrašo užduočių valdymo sistemoje, kurioje registruotas poreikis, numerį ir (arba) nuorodą ir taip užpildytą užsakymo formą grąžina Užsakovui.
21.9. Paslaugų teikimo užsakymą su užpildyta Paslaugų teikėjo dalimi Paslaugų teikėjas grąžina Užsakovui, bet ne vėliau, negu iki šios techninės specifikacijos 19.1 papunktyje numatytomis sąlygomis ir tvarka Užsakovo nurodyto užsakymo realizavimo aprašymo pateikimo termino. 
21.10. Finansų ministerija, gavusi Paslaugų teikimo užsakymą su užpildyta Paslaugų teikėjo dalimi, priima sprendimą dėl užsakymo įgyvendinimo arba neįgyvendinimo, atsižvelgdama į Paslaugų teikėjo argumentus dėl užsakymo realizavimo trukmės, patikslina (bet neprivalo) užsakymo realizavimo terminą. 
21.11. Finansų ministerijos sprendimas įgyvendinti užsakymą priimamas, jeigu Paslaugų teikimo užsakymo Paslaugų teikėjo dalies aprašymas išsamus ir nurodytos užsakymo realizavimo laiko sąnaudos tinkamos.
21.12. Patvirtinus Paslaugų teikimo užsakymą Užsakovas jį pateikia Paslaugų teikėjui vykdymui. 
21.13. Užsakovo sprendimas neįgyvendinti užsakymo priimamas, jeigu Paslaugos, nurodytos Paslaugų teikimo užsakyme, dėl netinkamo kaštų ir naudos santykio ar užsakymo realizavimo būdo yra nepriimtinos ir (arba) jų realizavimas yra netikslingas.
21.14. Užsakovui gavus neaiškų arba neišsamų Paslaugų teikimo užsakymo Paslaugų teikėjo dalies aprašymą (kai aprašymas yra ne pilnos apimties arba nepakankamai detalus) Užsakovas gali paprašyti Paslaugų teikėją patikslinti ir (arba) papildyti Paslaugų teikimo užsakymo Paslaugų teikėjo dalies aprašymą bei užsakymo realizavimo laiko sąnaudų įvertinimą. Paslaugų teikėjas privalo atsakyti į Užsakovo pateiktus klausimus ir pateikti patikslintą ir (arba) papildytą Paslaugų teikimo užsakymo Paslaugų teikėjo dalies aprašymą per Užsakovo nurodytus terminus.
21.15. Jeigu užsakymo realizavimo metu yra būtina tikslinti Paslaugų teikimo užsakyme nurodytus Paslaugų teikimo sąlygas ar reikalavimus, Paslaugų teikėjas patikslina Paslaugų teikimo užsakymo Paslaugų teikėjo dalies aprašymą, suderina jį su Užsakovu, prireikus (bet nebūtinai) Užsakovas patikslina užsakymo atlikimo terminus bei užsakymo realizavimo laiko sąnaudas.
21.16. Paslaugų teikėjas, įgyvendinęs užsakymą, pateikia:
21.16.1. visas FM pagalbos tarnybos pakeitimo bylas (objektus);
21.16.2. pakeitimų diegimo instrukciją (kad Užsakovas galėtų pats atlikti diegimą);
21.16.3. Reglamente Užsakovo nurodytos formos testavimo ataskaitą, įskaitant testavimo scenarijus (išskyrus atvejus, kai Paslaugų teikimo užsakymo Užsakovo dalyje nurodoma, kad poreikio testavimo dokumentacijai nėra);
21.16.4. atnaujintus FM paslaugų teikimo užsakymo Paslaugų teikėjo dalies srityje „Sąsaja su kitais dokumentais“ nurodytus dokumentus;
21.16.5. patvirtinimą dėl nustatymų, darančių įtaką registruojamos informacijos (FM pagalbos tarnybos duomenų) teisingumui, tinkamumo naudoti FM pagalbos tarnybos realiame darbe.
21.17. Užsakovas atlieka gauto FM pagalbos tarnybos pakeitimo bandymą (testavimą) bandymams (testavimui) skirtoje aplinkoje:
21.17.1. jei bandymas (testavimas) vyko nesklandžiai, Paslaugų teikėjas įsipareigoja rezultatų patikrinimo metu pastebėtus trūkumus pašalinti nemokamai ir pateikti visus rezultatus iš naujo patikrinimui, vadovaujantis šioje techninėje specifikacijoje ir Reglamente nustatytomis sąlygomis ir terminais;
21.17.2. jei bandymas (testavimas) vyko sklandžiai, nebuvo nustatyta realizavimo trūkumų, Užsakovas Paslaugų teikimo užsakymo įvykdymą patvirtina įtraukdamas jį į atitinkamo kalendorinių metų mėnesio FM pagalbos tarnybos priežiūros ir plėtros (garantinės priežiūros) suteiktų  paslaugų laiko sąnaudų ataskaitą, kurios preliminari forma nustatyta šios techninės specifikacijos 2 priede (forma gali būti tikslinama Reglamente) ir apsisprendžia dėl FM pagalbos tarnybos pakeitimo perkėlimo į produkcinę aplinką. 
21.18. Užsakovui vertinant Paslaugų teikėjo realizuoto užsakymo, išskyrus šios techninės specifikacijos 19.17 papunktyje nustatytą atvejį, rezultatus ir pastebėjus trūkumų, Paslaugų teikėjas juos turi pašalinti nemokamai ir pateikti visus rezultatus iš naujo patikrinimui, vadovaujantis šios techninės specifikacijos 19.4 papunktyje nustatytais Paslaugų teikimo terminais.
21.19. Jeigu Paslaugų teikėjo realizuoto užsakymo patikrinimo metu nebuvo nustatyta trūkumų, Užsakovas užsakymo įvykdymą patvirtina įtraukdamas jį į FM pagalbos tarnybos priežiūros ir plėtros (garantinės priežiūros) suteiktų paslaugų laiko sąnaudų ataskaitą. 
21.20. Į atitinkamo kalendorinių metų mėnesio FM pagalbos tarnybos priežiūros ir plėtros (garantinės priežiūros) suteiktų paslaugų laiko sąnaudų ataskaitą gali būti įtrauktos tik tos paslaugos, kurios buvo įgyvendintos ir jų rezultatai priimti atitinkamą mėnesį.  FM pagalbos tarnybos priežiūros ir plėtros (garantinės priežiūros) suteiktų paslaugų laiko sąnaudų ataskaitoje taip pat nurodomi už paslaugos atlikimą atsakingi Paslaugų teikėjo asmenys ir Užsakovo darbuotojai, atlikę FM pagalbos tarnybos pakeitimo bandymą (testavimą) arba Paslaugų teikėjo realizuoto užsakymo, išskyrus Techninės specifikacijos 19.17 papunktyje nustatytą atvejį, rezultatų vertinimą.
21.21. Paslaugų teikėjas ne rečiau, kaip kiekvieną ketvirtį Reglamente nustatyta tvarka ir su Užsakovu suderintoje laikmenoje pateikia Užsakovui naujausios versijos FM pagalbos tarnybos išvesties kodą, išskyrus atvejus, kai toks perdavimas pažeistų trečiųjų asmenų intelektinės nuosavybės teises arba prieštarautų taikomoms licencijavimo sąlygoms. Visos vykdant sutartį sukurtos konfigūracijos, proceso aprašai, darbo eigos, integracijų sprendiniai, skriptai, dokumentacija ir kiti rezultatai tampa Užsakovo nuosavybe nuo jų priėmimo momento, išskyrus trečiųjų šalių programinę įrangą, standartinius tiekėjo produktus ir kitus objektus, kuriems taikomi atskiri licencijavimo režimai.
22. Paslaugų teikėjo sukurtos funkcinės galimybės privalo užtikrinti sąveikumą ir suderinamumą su visomis FM pagalbos tarnybos funkcinėmis galimybėmis.
23. Visos Paslaugos turi būti teikiamos pagal tarp Užsakovo ir Paslaugų teikėjo suderintą Reglamentą. Reglamentą Paslaugų teikėjas turi parengti ir su Užsakovu suderinti per 10 darbo dienų, skaičiuojant nuo sutarties įsigaliojimo dienos. Reglamentas turi apimti Paslaugų teikimo metu teiktiną dokumentaciją, paslaugų teikimo proceso aprašymą, kokybės užtikrinimo procedūras, Paslaugų teikimo rizikas ir jų atsako priemonių planą. Teikiant Paslaugas įgyvendinami FM pagalbos tarnybos pakeitimai turi būti realizuojami naudojant naujausias objektų ir dokumentų versijas. 
24. Paslaugos turi būti pradėtos teikti tarp Užsakovo ir Paslaugų teikėjo suderinus Reglamentą.
25. Paslaugoms taikoma 12 mėn. garantinė priežiūra – Paslaugų teikėjo teikiamos neatlygintinos paslaugos, susijusios su ne daugiau kaip prieš 12 mėnesių suteiktų Paslaugų pagal techninę specifikaciją trūkumų šalinimu. 
26. Kiekvienai suteiktai Paslaugai garantinė priežiūra teikiama nuo Paslaugų perdavimo – priėmimo akto dėl konkrečios suteiktos paslaugos pasirašymo dienos.
27. Garantinė priežiūra apima kritinių klaidų, klaidų ir netikslumų šalinimą.
28. Garantinės priežiūros klaidų šalinimas vykdomas vadovaujantis 17-18 punktuose nustatyta tvarka.


III. KITI REIKALAVIMAI

29. Paslaugų teikėjas įsipareigoja atitikti tiekimo grandinės saugumo užtikrinimui keliamus reikalavimus pagal Lietuvos Respublikos kibernetinio saugumo įstatymo ir Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, nuostatas.
30. Pirkimo objektas neturi kelti grėsmės nacionaliniam saugumui vadovaujantis Lietuvos Respublikos viešųjų pirkimų įstatymo 37 straipsnio 8 ir 9 dalimis. 


_____________________


IT pagalbos tarnybos priežiūros ir plėtros paslaugų techninės specifikacijos 1 priedas 

(Preliminari paslaugų teikimo užsakymo forma)

FINANSŲ MINISTERIJOS PAGALBOS TARNYBOS INFORMACINĖS SISTEMOS  PLĖTROS PASLAUGŲ TEIKIMO UŽSAKYMAS

________________________________________
(užsakymo pavadinimas)

	Užsakymo pagrindas
	2026 m. ...........     d. sutartis Nr. 14P-
	Užsakymo parengimo data
	

	
	
	Užsakymo pateikimo Paslaugų teikėjui data
	

	Užsakymo numeris
	
	Aktuali užsakymo suderinimo data
	

	Užsakymą parengė
	
	Aktuali užsakymo realizavimo data
	

	Patvirtintos laiko sąnaudos
	               
	val.
	Numeris Užduočių valdymo sistemoje ir (arba) nuoroda
	



Paslaugų užsakymo pobūdis
	Svarba
	□ 
	Aukšta
	□
	Vidutinė
	□
	Žema

	Nustatyta 
	□ 
	Naujas funkcionalumas
	□
	Esamo funkcionalumo pakeitimas
	□
	Kita

	
	
	
	
	

	Sistemos posistemis, modulis
	



Užsakovo dalis.
	Užsakymo esmė.

	


	Sąsaja su kitais dokumentais:

	Dokumento pavadinimas
	Nuostatos nuoroda
	Pokyčio poreikis

	
	
	□
	Aktualus
	□
	Neaktualus

	
	
	□
	Aktualus
	□
	Neaktualus

	
	
	□
	Aktualus
	□
	Neaktualus

	Užsakymo priedai
	□
	Nėra
	□
	Yra
	Pridedamų lapų skaičius
	



Paslaugų teikėjo dalis.
	Užsakymo realizavimo aprašymas.

	



	Paslaugų teikėjo už užsakymo realizavimą atsakingi asmenys
	




	Numatomos laiko sąnaudos (val.) pagal užsakymo realizavimo etapus
	
	
	val.

	
	
	
	val.

	
	
	
	val.

	
	Iš viso
	
	val.

	Užsakymo priedai
	□
	Nėra
	□
	Yra
	Pridedamų lapų skaičius
	






Užsakovo atstovas atsakingas už sutarties vykdymą                  		(vardas ir pavardė)
(parašas)

Paslaugų teikėjo atstovas atsakingas už sutarties vykdymą             		(vardas ir pavardė)    
                            
(parašas)


IT pagalbos tarnybos priežiūros ir plėtros paslaugų techninės specifikacijos 2 priedas 

(Preliminari Finansų ministerijos pagalbos tarnybos informacinės sistemos priežiūros ir plėtros (garantinės priežiūros) suteiktų paslaugų laiko sąnaudų ataskaitos forma)

FINANSŲ MINISTERIJOS PAGALBOS TARNYBOS INFORMACINĖS SISTEMOS PRIEŽIŪROS IR PLĖTROS (GARANTINĖS PRIEŽIŪROS) SUTEIKTŲ PASLAUGŲ LAIKO SĄNAUDŲ ATASKAITA
  
už laikotarpį  nuo 20   m.                   d. iki 20    m.                      d. Nr. 
.
	Užsakymo ir (arba) užklausos FM pagalbos tarnyboje numeris
	Patvirtintos
laiko sąnaudos
valandomis

	Užsakymo vykdytojas paslaugų teikėjo atsakingas asmuo
(vardas, pavardė)
	Užsakymo rezultatus testavo / vertino / priėmė
Užsakovo atsakingas asmuo
 (vardas, pavardė)

	Iš viso:
	x

	
	

	iš jų Priežiūros paslaugos:
	x

	
	

	<užklausos numeris>
	x

	
	

	<...>
	x
	
	

	          iš jų Plėtros paslaugos:
	
	
	

	<užklausos ir užsakymo numeris>
	x
	
	

	<...>
	x
	
	

	iš jų Garantinės priežiūros paslaugos:
	x

	
	

	<užklausos numeris>
	x

	
	

	<...>
	x
	
	

	Likęs sutarties valandų kiekis:
	x
	
	



Paslaugų teikėjo atstovas atsakingas už sutarties vykdymą                                 (vardas ir pavardė)                                           (parašas)

